Agrico: Deeglik, vernuwend en Trots Suid-Afrikaans | Landbou
Die Andrags se rubberwielstootskraper is een van dié onder­neming se masjiene vir die siviele ingenieursbedryf.
Die stamvader van die Andrag-familie in Suid-Afrika was Paul Andrag, wat 1896 in diens van die Morawiese Sendinggenootskap uit Duitsland na Suid-Afrika gestuur is. Baie van sy voorvaders was vakmanne, soos meubelmakers, skrynwerkers, smede en hoefsmede.
Paul en sy nageslag het daardie tradisie in die moderne idioom in Suid-Afrika voortgesit, met 'n ruim mate van entrepreneurskap daarby.
Paul het tien jaar ná sy aankoms in Suid-Afrika 'n winkel op die sendingstasie Saron, tussen Wellington en Porterville, geopen en toerusting "vir die boer én sy vrou" ingevoer – landboutoerusting, soos ploeë, roomafskeiers en naaimasjiene.